พัฒนาแหล่งท่องเที่ยววัฒนธรรม จุดเชคอิน ช่วยเหลือเครือข่ายที่ได้รับผลกระทบจากโควิด-19
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า ได้หารือกับนายณัฐวุฒิ ธรรมตานันท์ รองผู้อำนวยการฝ่ายพัฒนาธุรกิจผู้ประกอบการลูกค้ารายย่อยและองค์กรชุมชน ธนาคารออมสิน เพื่อจัดทำโครงการออมสินมีดี ชุมชนวิถีถิ่นไทย” กับ “โครงการเที่ยวชุมชน ยลวิถี” ในการช่วยเหลือเครือข่ายวัฒนธรรมที่ได้รับผลกระทบจากสถานการณ์โควิด-19 ผ่านโครงการต่างๆ เช่น โครงการยกระดับและต่อยอดชุมชนคุณธรรมที่มีศักยภาพเป็นแหล่งท่องเที่ยว ช่วยกระตุ้นเศรษฐกิจฐานรากระดับชุมชนอย่างต่อเนื่อง สอดคล้องกับธนาคารออมสินได้มีโครงการออมสินยุวพัฒน์รักษ์ถิ่นในการพัฒนาภูมิปัญญาท้องถิ่นร่วมกับ 66 มหาวิทยาลัยทั่วประเทศ ส่งเสริมให้นักศึกษาพัฒนาขีดความสามารถประกอบกิจการของกลุ่มองค์กรชุมชนให้ผลิตภัณฑ์ หรือบริการมีศักยภาพสามารถแข่งขันในตลาดได้ นำผลิตภัณฑ์ของกลุ่มองค์กรชุมชนมาจัดจำหน่าย ความร่วมมือดังกล่าวธนาคารออมสิน จะนำนักศึกษามหาวิทยาลัยจากโครงการ พร้อมนวัตกรรมสมัยใหม่ ลงพื้นที่ไปพัฒนาภูมิปัญญา ผลิตภัณฑ์ทางวัฒนธรรม ช่วยเหลือ 10 ชุมชนคุณธรรมปี 2564 และปีนี้อยู่ระหว่างการลงพื้นที่ 7 ชุมชนพัฒนามิทัศน์ จุดเชคอิน ผลิตภัณฑ์ชุมชน โฮมสเตย์และจุดเด่นของชุมชนยลวิถี รองรับด้านการท่องเที่ยวเชิงวัฒนธรรม ค้นหาเสน่ห์ของเมืองดึงดูดนักท่องเที่ยว สร้างงานและสร้างรายได้แก่ชุมชน ร่วมจัดทำพัฒนาผลิตภัณฑ์วัฒนธรรมไทย CPOT  พัฒนารูปแบบและจำหน่าย